पाएं अपने शहर की ताज़ा ख़बरें और फ्री ई-पेपरडाउनलोड करें
जिले में कोरोना संक्रमण बढ़ रहा है। पुलिस व प्रशासन की सख्ती के बावजूद इस पर अंकुश नहीं लग रहा। बीते एक माह में पुलिस व प्रशासन द्वारा कोरोना गाइड लाइन के उल्लंघन को लेकर सख्ती से कार्रवाई भी की गई, लेकिन इसके बावजूद अब भी लोगों में जागरूकता का अभाव ही है। वर्तमान में भी कोरोना गाइड लाइन के उल्लंघन के नजारे जिले में देखे जा सकते हैं। शनिवार को जिले में 155 नए रोगी मिले थे। इससे पहले शुक्रवार को अब तक के सबसे ज्यादा 226 रोगी मिले थे।
अप्रैल माह में की गई कार्रवाई में प्रशासन की ओर से कोरोना गाइड लाइन उल्लंघन पर बिना मास्क गम रहे 3780 लोगो का चालन काटकर 11 लाख 45 हजार 780 रूपये, सोशियल डिस्टेंसिंग नहीं रखने पर 13927 लोगो का चालन काटकर 15 लाख 3 हजार 870 रूपये, 35 विवाह समारोह स्थलों पर कार्रवाई कर 3 लाख 10 हजार एक सौ रूपये, गैर अनुमत दुकाने खोलने पर 108 दुकानदारों पर 13 हजार 500 रूपये और पुलिस विभाग द्वारा 7218 लोगों पर एमवी एक्ट में कार्रवाई कर 9 लाख 47 हजार का जुर्माना वसूला गया है।
शनिवार को आई रिपोर्ट में ये थी जिले की स्थिति
जिले में कोरोना बेकाबू हो रहा है। हर गुजरते दिन के साथ हालात खराब हो रहे हैं। शनिवार शाम में आई रिपोर्ट में जिले में 155 नए मरीज मिले। चिंता की बात यह थी कि संक्रमण के कारण अब तक कुल मरने वालों की संख्या भी बढ़कर 125 हो गई। एक्टिव संक्रमितों की संख्या रिकॉर्ड 1391 तक पहुंच गई है। जिले में अब तक हुए कुल संक्रमितों का आंकड़ा भी 13397 तक पहुंच चुका है। वहीं 11881 लोगों को ठीक होने पर डिस्चार्ज भी किया जा चुका है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn